
PROJEKTS uz 26.05.2026.

domē: 03.06.2026.
sagatavotājs: Ansis Plūksna
ziņotājs: Ansis Plūksna

	LĒMUMS	
Ādažos, Ādažu novadā
				
2026. gada 3. jūnijā 					Nr. «DOKREGNUMURS»	

Par grozījumiem Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”

Ar Ādažu novada pašvaldības domes 2026. gada 23. aprīļa lēmumu Nr. 166 “Par grozījumiem Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu” tika noteikts, ka projekta 1. kārtas izmaksas ir līdz 962 246 euro.
2026. gada 16. martā tika uzsākti būvdarbi.
Veicot būvdarbus, dabā tika konstatēts būvprojektā nefiksēts vājas nestspējas grunts sastāvs aptuveni 200 metru garā pārbūvējamās ielas posmā, kā rezultātā nav iespējams nodrošināt ceļa konstrukcijas projektēto nestspēju bez papildu grunts nomaiņas, kā arī jāveic esošo ūdensapgādes sistēmas inženiertīklu posma demontāža un uzstādīšana pēc grunts apmaiņas, jo komunikācijas ir izbūvētas pa ceļa asi, un zem tām nav pieļaujams atstāt vājas nestspējas grunti. 
Saskaņā ar SIA “Ādažu ūdens” 01.06.2026. atzinumu, veicot ūdenssaimniecības tīklu pārbūves darbus ir nepieciešama jauna posma izbūve ūdensvadam, jo vecās ūdensapgādes caurules atkārtota uzstādīšana nav pieļaujama tās faktiskā tehniskā nolietojuma dēļ. Sadzīves kanalizācijas tīkla elementi ir saglabājami un izmantojami atkārtoti.      
Pamatojoties uz minēto faktu konstatācijas aktiem un būvuzņēmēja SIA “Limbažu ceļi” sagatavotajiem aprēķiniem, papildus nepieciešamo būvdarbu izmaksas sastāda līdz 83 655,76 euro (ieskaitot PVN), tai skaitā:
1) grunts apmaiņas darbi - līdz 55 483,56 euro (ieskaitot PVN); 
2) ūdensapgādes tīklu pārbūves darbi - līdz 8 576,99 euro (ieskaitot PVN); 
3) sadzīves kanalizācijas tīklu pārbūves darbi - līdz 19 595,21 euro (ieskaitot PVN).
SIA “Ādažu ūdens” no saviem finanšu līdzekļiem apmaksās ūdensapgādes tīklu pārbūves izdevumus. 
Lai nodrošinātu būvdarbu kvalitāti, novērstu riskus būvniecības procesā un pārliecinātos par projektētāja veikto grunts izpētes darbu kvalitāti, pietiekamību un pilnīgu atbilstību normatīvo aktu un tehnisko noteikumu prasībām, ir nepieciešams veikt minētās būvprojekta sadaļas neatkarīgu inženierizpētes ekspertīzi ar paredzamajām izmaksām 4 300 euro apmērā.
Saistībā ar projekta būvdarbu izmaksu sadārdzinājumu, nepieciešams precizēt projekta izmaksu un ieguvumu analīzi. Pakalpojuma izmaksas nepārsniegs 484 euro (ieskaitot  PVN).
Šie izdevumi ir uzskatāmi par sākotnējiem un vienreizējiem izdevumiem, un tie nerada pastāvīgu ietekmi uz pašvaldības budžetu turpmākajos gados. Minētie līdzekļi nav paredzēti pašvaldības kārtējā gada budžeta tāmēs, tādēļ ir nepieciešams lemt par finansējuma piešķiršanu no pašvaldības budžetā nesadalītajiem finanšu līdzekļiem vai grozījumu veikšanu budžetā.
Ņemot vērā papildus nepieciešamos būvdarbus, Projekta 1. kārtas kopējās izmaksas precizējamas līdz 1 010 070 euro (ieskaitot PVN).
Pamatojoties uz Pašvaldību likuma 4. panta pirmās daļas 2., 3. un 12. punktu, kā arī pašvaldības Projektu uzraudzības komisijas 25.05.2026. atzinumu, Ādažu novada pašvaldības dome
NOLEMJ:
1. Veikt grozījumus Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”:
1.1. izteikt lemjošās daļas 1.1 punktu jaunā redakcijā:
“1.1 Noteikt, ka kopējās projekta 1. kārtas izmaksas ir līdz 1 010 070 euro (viens miljons desmit tūkstoši septiņdesmit euro un 00 centi), veicot finansējumu daļēju nodrošināšanu ar ilgtermiņa aizņēmumu Valsts kasē līdz 240 428 euro (divi simti četrdesmit tūkstoši četri simti divdesmit astoņi euro un 00 centi) ar šādiem saistību izpildes termiņiem:
1.11. aizņēmuma izņemšana 2026. gadā;
1.12. aizņēmuma atmaksas termiņš ir 5 gadi;
1.13. aizņēmuma pamatsummas atmaksu sākt ar 2027. gada septembri;
1.14. pamatsummas atmaksu garantēt no pašvaldības budžeta līdzekļiem;
1.15. nepieciešamo pašvaldības finansējumu kopsummā līdz 46 589 euro (četrdesmit seši tūkstoši pieci simti astoņdesmit deviņi euro 00 centi) paredzēt pašvaldības 2024. un 2025. un 2026. gada budžetos. 2026.gadā nepieciešamo pašvaldības līdzfinansējumu līdz 33 731 euro (trīsdesmit trīs tūkstoši septiņi simti trīsdesmit viens euro 00 centi) novirzīt no nesadalītā konta atlikuma.”
1.2. papildināt lemjošo daļu ar jaunu 1.3 punktu:
“1.3 Noteikt, ka ūdensapgādes tīklu pārbūves papildus darbus līdz 8 576,99 euro (astoņi tūkstoši pieci simti septiņdesmit seši euro 99 centi) sedz  SIA “Ādažu ūdens” no saviem līdzekļiem.”
1.3. papildināt lemjošo daļu  ar jaunu 1.4 punktu:
“1.4 Veikt neatkarīgu inženierizpētes ekspertīzi Jaunkūlu ielas pārbūves būvprojekta ģeoloģijas sadaļai, lai izvērtētu grunts izpētes darbu kvalitāti, pietiekamību un atbilstību normatīvajiem aktiem.”
1.4. papildināt lemjošo daļu ar jaunu 2.5. apakšpunktu:
“2.5. Attīstības un projektu nodaļai organizēt 1.4 punkta izpildi.”


Pašvaldības domes priekšsēdētājs                                                               G. Miglāns
		 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@ - APN, FIN, GRN, JIN, IDRV, SIA “Ādažu ūdens”

